**2. POJAŠNJENJA POZIVA NA DOSTAVU PONUDA**

**U POSTUPKU JEDNOSTAVNE NABAVE**

**Usluga vođenja projekta Zaželi – snaga zajednice**

**Opći podaci o naručitelju:**

|  |  |
| --- | --- |
| Naručitelj | Općina Okučani |
| Adresa | Trg dr. Franje Tuđmana 1, 35430 Okučani |
| OIB | 06139165681 |
| Tel | +385 35 371689 |
| Fax | +385 35 371424 |
| Adresa elektroničke pošte | opcina.okucani@opcokucani.tcloud.hr  |
| Internetska adresa | www.okucani.hr |

Općina Okučani daje pojašnjenja Poziva na dostavu ponuda u jednostavnom postupku nabave: Usluga vođenja projekta Zaželi – snaga zajednice

**POJAŠNJENJA DOKUMENTACIJE O NABAVI**

**Upit 1;**

U točki 1. Poziva na dostavu ponuda (Opis predmeta nabave) naveli ste predmet nabave. U svrhu pripreme ponude i izračuna cijene, lijepo Vas molimo ovim putem da dodatno pojasnite projekt „Zaželi – snaga zajednice“. Primjerice, molimo barem kratki opis Vašeg projekta, tko su dionici, korisnici ili krajnji korisnici projekta, hoćete li za vrijeme projekta zapošljavati osobe koje će sudjelovati u provedbi projekta, hoće li te osobe brinuti o štićenicima i sl.? Ukoliko da, molimo navedite broj osoba koje ćete zaposliti, broj štićenica/ka, broj paketa koji će se dijeliti na terenu i sl. podatke. Navedeni podatci i informacije su nam potrebni kako bi mogli odrediti cijenu ponude usluga vođenja projekta bez preuzimanja posebnih rizika.

**Odgovor 1;**

Projekt Zaželi - snaga zajednice će se provoditi na području općine Okučani u razdoblju od 36 mjeseci. Projekt uključuje zapošljavanje 25 osoba pružatelja usluge koji će tijekom razdoblja provedbe projekta pružati uslugu pomoći i potpore u kući kroz razdoblje od 33 mjeseca. Ciljana skupina, odnosno korisnici usluga su osobe starije od 65 godina i invalidne osobe starije od 18 godina, ukupno 150 osoba s područja Općine Okučani.

Provedba projektnih aktivnosti bit će osigurana imenovanjem projektnog tima kojeg će činiti

zaposlenici Naručitelja te voditelj i koordinator.

Provedbom projekta pridonijet će se povećanju socijalne uključenosti i prevenciji institucionalizacije ranjivih skupina osiguravanjem dugotrajne skrbi kroz pružanje usluga potpore i podrške u svakodnevnom životu ciljnoj skupini unutar lokalne zajednice s mjesečnom isporukom paketa kućanskih i osnovnih higijenskih potrepština. Svim korisnicima (150) će biti podijeljeni paketi kućanskih i higijenskih potrepština, jednom u mjesecu. Tijekom razdoblja pružanja usluge pomoći u kući kroz 33 mjeseca ukupno će biti podijeljeno 4950 paketa.

**Upit 2;**

U točki 4. Poziva na dostavu ponuda (Izrada i dostava ponuda) naveli ste da se ponuda podnosi u papirnatom obliku te da se dostavlja poštom ili izravnom dostavom. Ovim putem dostavljamo zahtjev za izmjenu Poziva na dostavu ponuda i to na način da umjesto da se ponuda podnosi u papirnatom obliku, odredite da se ponuda dostavlja u elektroničkom obliku putem e-maila. Naime, smatramo da odredba o dostavi ponude u papirnatom obliku posredno poštom ili neposredno osobnom dostavom, ne osigurava transparentnost postupka niti osigurava odgovarajući revizorski trag, što u provedbi nabave koja je (su)financirana EU sredstvima predstavlja ograničavanje tržišnog nadmetanja te uvjeti postavljeni na ovaj način ne omogućavaju učinkovito nadmetanje. Ukoliko ne prihvaćate prijedlog za izmjenu Poziva na dostavu ponuda, molimo pojasnite na koji način postavljeni uvjeti omogućavaju učinkovito tržišno nadmetanje.

**Odgovor 2;**

Naručitelj ne prihvaća zahtjev gospodarskog subjekta.

Naime, čl. 18. Pravilnika o provedbi postupaka jednostavne nabave Općine Okučani propisano je da se ponuda uvezuje u cjelinu jamstvenikom na način da se onemogući naknadno vađenje ili umetanje listova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova. Stranice ponude se označavaju brojem na način da je vidljiv redni broj stranice i ukupan broj stranica ponude.

Također, čl. 20. Pravilnika propisano je da se ponude se u pravilu dostavljaju na adresu naručitelja u zatvorenim omotnicama s naznakom: naziva naručitelja, naziva ponuditelja, naziva predmeta nabave i naznake ‘’ne otvaraj’’. Iznimno, ako to zahtijevaju okolnosti (npr. u slučaju žurnosti), naručitelj može odrediti način dostave ponuda putem elektroničke pošte. Budući da ne postoje iznimne okolnosti koje zahtijevaju dostavu ponuda putem elektroničke pošte, ponuditelji su dužni istu dostaviti sukladno člancima 18. i 20. Pravilnika, kako je propisano i Pozivom na dostavu ponuda.

Upravo se propisanim načinom dostave osigurava transparentnost, budući da ponude ostaju neotvorene sve do propisanog vremena otvaranja ponuda, a propisani rok za dostavu ponuda dovoljan je za pripremu i dostavu ponuda. Na omotnici zaprimljene ponude naznačuje se vrijeme i datum zaprimanja te redni broj ponude prema redoslijedu zaprimanja, a članovi Povjerenstva za provedbu postupka jednostavne nabave će sastaviti Zapisnik o postupku otvaranja, pregleda i ocjene ponuda kojeg će, zajedno s Odlukom o odabiru dostaviti na dokaziv način svim gospodarskim subjektima koji su predali ponudu.

Stručno povjerenstvo za provedbu postupka javne nabave